Нобэ
Шейм и дунейпсо махуэщ
Зи къалэн зыгъэзащIэу хэкIуэда журналистхэм я фэеплъ махуэщ
1699 гъэм Пётр Езанэм и унафэкIэ, Урысейр Юлиан махуэгъэпсым хуэкIуащ. t1700 гъэм къыщыщIэдзауэ илъэсыщIэр къыщрагъэхьэр щIышылэм (январым) и 1-рщ, зэрыщыта фокIадэм (сентябрым) и 1-м и пIэкIэ.
1905 гъэм Санкт-Петербург «Пушкин и унэр» — РАН-м урыс литературэмкIэ и институтым и Литературнэ музейр — къыщызэIуахащ.
1921 гъэм РСФСР-м и ВЦИК-м и деж Къэбэрдей автоном областым и лIыкIуэ щыIэныр хабзэу ягъэуващ.
1972 гъэм ООН-м дыкъэзыухъуреихь дунейр хъумэнымкIэ и зэгухьэныгъэр (ЮНЕП) къызэрагъэпэщащ.
Франджы инженер, гъущIым къыхэщIыкIа ухуэныгъэхэр проект щIынымкIэ IэщIагъэлI Эйфель Александр къызэралъхурэ илъэси 183-рэ ирокъу. Ар ящыщщ ХIХ лIэщIыгъуэм Франджым щащIа ухуэныгъэ куэдым я проектхэр зэхэзылъхьахэм. Псалъэм папщIэ, аращ къэзыгупсысар дуней псом щыцIэрыIуэ, иджы абы и цIэр зэрихьэу Париж дэт Эйфель чэщанэр.
Медицинэ щIэныгъэхэм я доктор, профессор, КъБАССР-м щIэныгъэмкIэ щIыхь зиIэ и лэжьакIуэ Балъкъэр Мухьэмэд къызэралъхурэ илъэси 103-рэ ирокъу.
Къэрал лэжьакIуэ, публицист Джэдгъэф Аслъэмырзэ и ныбжьыр илъэс 93-рэ ирокъу.
Тхыдэ щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Мамбэт Хьэлым къызэралъхурэ илъэс 90 ирокъу.
Химие щIэныгъэхэм я доктор, КъБКъУ-м и профессор Дзу Iэбубэчыр къызэралъхурэ илъэс 87-рэ ирокъу.
Тхыдэ щIэныгъэхэм я доктор, КъБКъУ-м и профессор Ло Инал и ныбжьыр илъэс 84-рэ ирокъу.
Политик, къэрал лэжьакIуэ, «Урысей зэкъуэт» урысейпсо партым и Совет нэхъыщхьэм и УнафэщI Грызлов Борис и ныбжьыр илъэс 65-рэ ирокъу.
УФ-м и Композиторхэм я зэгухьэныгъэм хэт, КъБР-м гъуазджэхэмкIэ щIыхь зиIэ и лэжьакIуэ Къэзан Аслъэнджэрий и ныбжьыр илъэс 64-рэ ирокъу.
КъБР-м щIыхь зиIэ и журналист Мыз Майе къы-щалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, пIалъэ-пIалъэкIэрэ уэшх къыщешхынущ. Махуэм хуабэр градуси 2 — 4, жэщым щIыIэр 1 градус щыхъунущ.
